Folketing
2010-04-06

Jeg kan jo altså ikke stå og være ansvarlig for, hvad forsikringsselskaberne opkræver i deres præmier. De stiger, vel gør de det, men igen må jeg fastholde, at jeg jo synes, at det er guld værd, at de her forsikringer bliver tegnet, og at virksomhederne også påtager sig en forebyggende indsats. Jeg hører jo om virksomheder, som før, hvis man havde en alkoholiker på sin arbejdsplads, fyrede personen, og så stod den her person uden for arbejdsmarkedet og havde en lang, lang deroute, hvorefter han skulle hele vejen op. I dag påtager man sig faktisk at give en alkoholafvænning og beholder medarbejderen på arbejdspladsen. Så vi må ikke kun se det på den måde, at det er en kæmpe udgift. Jeg mener faktisk, der er noget positivt forbundet med det her. At præmien stiger, må vi snakke med forsikringsselskaberne om.